Səkinə Bakıxanova

Səkinə Bakıxanova — maarifçi qadın, Abbasqulu ağa Bakıxanovun həyat yoldaşı. Bakının ikinci xanı Məlik Məhəmməd xanın və Qubalı Fətəli xanın bacısı Xədicə Bikənin nəvəsi.

 Haqqında 
Səkinə xanım Bakıxanova 1807-ci ildə Bakıda anadan olub. Abbasqulu ağa Bakıxanovla ailə qurduqdan sonra Qubada yaşayıb. 1847-ci ildə Abbasqulu ağa Bakıxanov vəfat etdikdən sonra, onun 253 nüsxə əlyazmalardan ibarət olan kitabxanası Səkinə xanım tərəfindən Peterburq Elmlər Akademiyasının kitabxanasına bağışlanıb. Daha sonra onun xatirəsini əbədiləşdirmək üçün Səkinə xanım Qubada məscid tikdirməyə başlayıb. Məscidin tikintisi bir neçə il davam edib və 1854-cü ildə yekunlaşıb. Məscidin binası Azərbaycan Respublikası Nazirlər Kabinetinin 2 avqust 2001-ci ildə verdiyi 132 nömrəli qərar ilə ölkə əhəmiyyətli daşınmaz tarix və mədəniyyət abidələrinin siyahısına salınıb.

Səkinə xanım Bakıxanova 1853-cü ildə Qubada dünyasını dəyişib.

 Ailəsi 
Səkinə Bakıxanova Bakı xanı Məlik Məhəmməd xanın və Qubalı Fətəli xanın bacısı Xədicə Bikənin oğlu kərbəlayi Hüseyn ağanın və Xurşid xanımın ailəsində anadan olub.

1826-cı ildə Abbasqulu ağa Bakıxanov ilə ailə qurub. Bu evlilikdən 1831-ci ildə Ziba-Nisə bəyim və 1839-cu ildə Tuğra xanım adlı qızları dünyaya gəlib. Firudin bəy Köçərlinin yazdığına görə Tuğra xanım şairə olub Azərbaycan dilində lirik şeirlər yazıb. Qızların ikisi də öz əmisi oğulları, Cəfərqulu ağa Bakıxanovun oğulları ilə ailə qurmuşdur: Ziba-Nisə bəyim 1855-ci ildə Həsən ağa Bakıxanovla, Tuğra xanım isə 1875-ci ildə Əhməd ağa Bakıxanovla evlənmişdir. Tuğra xanım və Əhməd ağa Bakıxanovun evliliyindən Hacı Abbasqulu ağa (1860–192?) adlı övladları dünyaya gəlmişdir.

 İstinadlar 

 Ədəbiyyat 


Kateqoriya:Bakıxanovlar
Kateqoriya:Azərbaycan maarifçi qadınları